તેમને અગાઉ હૉસ્પિટલમાં દાખલ કરવામાં આવ્યા હતા. ગત ગુરુવારથી તેમની તબિયત વધુ નબળી પડવા લાગી હતી.

શુક્રવારે તેમણે આહાર લીધો હતો. ન્યૂઝ એજન્સીઓના અહેવાલ અનુસાર તેમણે આજે વહેલી સવારે ત્રણ વાગ્યે અંતિમ શ્વાસ લીધા હતા.

આજે બપોરે મેરઠ-દિલ્હી હાઇવે પાસેના તરુણસાગરમ્ તીર્થ ખાતે તેમની અંતિમવિધિ કરાશે.

દિગંબર મુનિના નિધનને પગલે જૈન સમુદાયમાં શોકની લાગણી છવાઈ ગઈ છે. વડા પ્રધાન નરેન્દ્ર મોદીએ ટ્વીટ કરીને તેમને શ્રદ્ધાંજલિ પાઠવી હતી.

તેમણે લખ્યું, "જૈન મુનિ તરુણ સાગરના અકાળમૃત્યુથી હું વ્યથિત છું. તેમના સમૃદ્ધ વિચાર અને સમાજ માટેના યોગદાન માટે હંમેશાં તેઓ યાદ રહેશે."

"તેમના પ્રવચન લોકોને પ્રેરણા આપતા રહેશે. જૈન સમુદાયને મારી સાંત્વના અને સહાનુભૂતિ."

દરમિયાન, ગૃહ મંત્રી રાજનાથ સિંહે ટ્વીટ કર્યું કે, "હું જૈન મુનિએ અકાળે મહાસમાધિ લીધી તેનાથી હું સ્તબ્ધ છું. તેઓ પ્રેરણાનો સ્રોત અને દયા-કરુણાનો સાગર હતા."

"તેમના નિધનથી સંત સમાજમાં એક મોટો શૂન્યાકાર સર્જાયો છે. હું તેમના ચરણોમાં મારી શ્રદ્ધાંજલિ આપું છું."

કેન્દ્રીય મંત્રી સુરેશ પ્રભુએ પણ ટ્વીટ કરીને તેમને શ્રદ્ધાંજલિ આપી હતી.

તેમણે ટ્વીટ કર્યું કે,"જૈન મુનિ તરુણ સાગરના નિધનના સમાચાર જાણીને દુખ થયું. સમાજ માટે તેમનું યોગદાન હંમેશાં યાદ રહેશે."

"મારા માટે તેમનું નિધન સ્વજન ગુમાવવા સમાન છે. હું તેમને અંગત રીતે ઓળખતો હતો અને તેમનો મારા પર આશિર્વાદ હતો."

કોણ છે જૈન મુનિ તરુણ સાગર?

મુનિ તરુણ સાગર દિગંબર પંથના જૈન સંત હતા અને મૂળ મધ્ય પ્રદેશના હતા.

સુરતના જૈન સમુદાયના અગ્રણી યશંવત શાહે બીબીસી સાથેની વાતચીતમાં જણાવ્યું કે, "મુનિ તરુણ સાગર એક પ્રખર અને ક્રાંતિકારી સંત હતા. માત્ર દિગંબર જ નહીં પણ જૈન સમુદાયના તમામ પંથો અને બિન-જૈન લોકો પણ તેમના અનુયાયી હતા."

તમે આ વાંચ્યું કે નહીં?

"તેમના 'કડવાં પ્રવચનો’ ઘણી રૂઢિગત માન્યતાઓને પડકારતા હતા. તેમણે માત્ર ધાર્મિક નહીં પણ સામાજિક મુદ્દાઓ મામલે પણ સમાજમાં યોગદાન આપ્યું હતું."

"મધ્યપ્રદેશ અને હરિયાણાની વિધાનસભામાં તેમણે ખૂબ જ પ્રભાવક પ્રવચનો આપ્યા હતા."

"સુરતમાં તેઓ એક વખત ચતુર્માસ માટે આવ્યા હતા ત્યારે તેમની સાથે મુલાકાત થઈ હતી."

"ત્યારબાદ હું તેમને મળવા માટે અન્ય શહેરોમાં પણ જતો હતો."

સંથારો એટલે શું?

વધુમાં દિગંબર પંથની પરિભાષા મુજબ જૈન મુનિ તરુણ સાગરે સંથારો (મહા સમાધિ) લીધી છે.

આ અંગે તેમણે જણાવ્યું, "સંથારો એટલે... \n\nમને ઉપરના લેખ માટે સારું શીર્ષક આપો.
દિલ્હી : જૈન મુનિ તરુણ સાગરનું લાંબી માંદગી બાદ નિધન